CPN วอลุ่มแน่น-บวก 2.39% โบรกฯชี้ H2 ฟื้นเด่น! หลังกระจายวัคซีนทั่วถึง-ลุยเปิดสาขาใหม่
CPN วอลุ่มแน่น-บวก 2.39% โดย ณ เวลา 11.24 น. ราคาหุ้นอยู่ที่ระดับ 53.50 บาท บวก 1.40 บาท โบรกฯชี้ H2 ฟื้นเด่น! หลังกระจายวัคซีนทั่วถึง-ลุยเปิดสาขาใหม่ แนะซื้อเคาะเป้า 60 บาท 
4 มิ.ย. 2564

ผู้สื่อข่าวรายงานว่า วันนี้(4มิ.ย.64) ราคาหุ้นบริษัท เซ็นทรัลพัฒนา จำกัด (มหาชน) หรือ CPN ณ เวลา 11.24 น. อยู่ที่ระดับ 53.50 บาท บวก 1.40 บาท หรือ 2.39% ราคาปรับตัวขึ้นสูงสุดที่ 54.00 บาท ราคาปรับตัวลงต่ำสุดที่ 51.75 บาท ด้วยมูลค่าซื้อขาย 639.95 ล้านบาท

ด้านนายสรพงษ์ จักรธีรังกูร ผู้อำนวยการอาวุโส บล.กสิกรไทย กล่าวว่า คาดผลการดำเนินงานในครึ่งปีหลังนี้ปรับตัวดีขึ้น จากการกระจายวัคซีนโควิด-19 ได้ทั่วถึง และการเปิดประเทศให้นักท่องเที่ยวที่ได้รับการฉีดวัคซีนเข้ามาได้ในวันที่ 1 ก.ค.64 ส่งผลดีต่อความเชื่อมั่นประชาชนให้กลับมาเดินห้างสรรสินค้าฯ มากขึ้น
ทั้งนี้บริษัทฯ เตรียมเปิดให้บริการศูนย์การค้าแห่งใหม่อีก 2 แห่ง ได้แก่ เซ็นทรัลพลาซา อยุธยา (Centralplaza Ayutthaya) คาดจะเปิดให้บริการได้ในช่วงปลายไตรมาส 3/64 และเซ็นทรัลพลาซา ศรีราชา (Centralplaza Siracha) จะเปิดให้บริการได้ในช่วงต้นไตรมาส 4/64 ขณะที่ยังมีแผนลงทุนเพิ่มอีก 2 โครงการใหม่ในปี 65-67
“แนะนำซื้อที่ราคาพื้นฐาน 60 บาท จากราคาหุ้นที่ยัง Laggard โดยเชื่อว่าผลการดำเนินงานจะเริ่มฟื้นตัวดีขึ้นได้ในครึ่งปีหลังนี้” นายสรพงษ์ กล่าว
 